pythainlp/thai-wiki-dataset-v4 huggingface dataset:
คาแรคเตอร์ (ภาพยนตร์ พ.ศ. 2561)

คาแรคเตอร์ (; โรมาจิ: "Character") เป็นภาพยนตร์ญี่ปุ่นแนวระทึกขวัญ นำแสดงโดยมาซากิ ซูดะ และฟุคาเสะ ซาโตชิสร้างโดย โตโฮ และAOI Pro.จัดจำหน่ายโดย โตโฮ ภาพยนตร์เรื่องนี้เป็นผลงานกำกับโดย อากิระ นากาอิ กับบทภาพยนตร์ที่เขียนโดย ทาคาชิ นางาซากิ ออกอากาศเมื่อวันที่ 6 พฤศจิกายน 2021
เรื่องย่อ.
ยามาชิโระ เคย์โงะ(มาซากิ ซูดะ)ผู้ช่วยนักเขียนการ์ตูนที่วาดรูปเก่ง แต่เป็นคนดีเกินไปเลยวาดตัวร้ายไม่ได้ วันหนึ่งหัวหน้าสั่งให้เขาออกไปวาดแบบร่าง บ้านที่ไม่ว่าใครเห็นก็รู้สึกมีความสุข
เขาได้พบบ้านหลังหนึ่งที่มีเสน่ห์แต่น่าพิศวง เมื่อเข้าไป จึงพบกับเหตุฆาตกรรมยกครัว 4 คน และได้สบตากับคนร้าย แต่เขากลับให้ปากคำกับตำรวจว่า ไม่เห็นหน้าคนร้าย
ชายหนุ่มผู้ใฝ่ฝันที่จะเป็นนักวาดการ์ตูน เนื่องจากนิสัยดีของเขา เขาจึงไม่สามารถวาดคนร้ายได้ 
ฆาตกรที่มีพรสวรรค์ นางแบบของฆาตกร Dagger ที่ปรากฏในมังงะระทึกขวัญเรื่อง 34 ของ เคย์โงะ เขาก่อเหตุฆาตกรรมซ้ำแล้วซ้ำเล่า
คนรักของเคย์โงะ หลังจากที่มังงะเรื่อง 34 ได้รับการตีพิมพ์ เธอก็แต่งงานกับเขา
ร้อยโทในกองสืบสวนที่ 1 กองบัญชาการตำรวจภูธรจังหวัดคานากาว่า
จ่าสิบเอกกองบังคับการสอบสวน กองบังคับการตำรวจภูธรจังหวัดคานางาวะ ที่ 1 เขาสังเกตเห็นความคล้ายคลึงกันระหว่างการฆาตกรรมที่กระทำโดยเรียวคาสุและมังงะเรื่อง 34 ของเคย์โงะ และเขาก็ออกไล่ตามหาความจริง
งานสร้าง.
แม้ภาพยนตร์เรื่องนี้จะอยู่ในกระบวนการสร้างมาเป็นเวลานานแล้ว แต่การที่ได้มาซากิ ซูดะ ซึ่งมุราเสะเคยร่วมงานในภาพยนตร์เรื่อง Teiichi no Kuni เข้ามาร่วมแสดง ทำให้สามารถเดินหน้าภาพยนตร์เรื่องนี้ต่อไปได้ในฐานะของนักแสดงที่ไม่ได้แสดงออกได้แต่เพียงอาการดีใจ โกรธหรือเศร้า แต่ยังแสดงออกเป็นแนวเฉดสีต่าง ๆ กันได้ นอกจากนี้ มุราเสะยังต้องการบุคคลที่เป็น หน้าใหม่ ปราศจากจินตนาการและมีอารมณ์ศิลปิน ให้มาเล่นเป็นฆาตกรที่บั่นทอนโชคชะตาของตัวละครหลัก มุราเสะมีความกระตือรือร้นอย่างยิ่งในการเสนอบทดังกล่าวให้แก่ฟุคาเสะก่อนเริ่มถ่ายทำถึงสองปี ฟุคาเสะระบุว่าตอนแรกตนมีความกังวลและได้พิจารณาที่จะปฏิเสธบทนี้ แต่ยอมตอบรับหลังจากได้ซ้อมรับบทและเข้าฝึกอบรมการแสดงถึงหนึ่งปีเนื่องจากตนอยากทดลองทำสิ่งที่ในชีวิตจริงตนไม่สามารถทำได้
การเปิดตัวแต่ละเวอร์ชั่น.
เวอร์ชันนวนิยายและเวอร์ชันตลกมีกำหนดออกฉายในปีเดียวกัน นอกจากนี้ เวอร์ชันภาพยนตร์ เวอร์ชันนวนิยาย และเวอร์ชันการ์ตูนก็มีการพัฒนาและตอนจบที่แตกต่างกัน
เวอร์ชันนวนิยาย.
วางจำหน่ายวันที่ 7 พฤษภาคม 2021 ซึ่งนางาซากิเป็นผู้เขียน
เวอร์ชั่นการ์ตูน.
ตีพิมพ์เป็นตอนในMonthly! Spiritsของสำนักพิมพ์โชงะกุกังตั้งแต่ฉบับเดือนพฤษภาคม 2021 ถึงฉบับเดือนกรกฎาคมของปี เดียวกัน ภาพประกอบโดย อากิระ อิวายะ และวางจำหน่ายเมื่อวันที่ 28 พฤษภาคม 2021
แม่น้ำพังราด

แม่น้ำพังราด เป็นแม่น้ำในภาคตะวันออกของประเทศไทย มีต้นน้ำเกิดจากเขาวงใน ตำบลเขาวงกต อำเภอแก่งหางแมว จังหวัดจันทบุรี และเขาไม่มีชื่อซึ่งแบ่งเขตจังหวัดระหว่างอำเภอแก่งหางแมว จังหวัดจันทบุรี กับอำเภอเขาชะเมา จังหวัดระยอง ไหลเป็นแนวแบ่งเขตจังหวัดระหว่างอำเภอแก่งหางแมวและอำเภอนายายอาม จังหวัดจันทบุรี กับอำเภอแกลง จังหวัดระยอง ไปลงอ่าวไทย แม่น้ำมีความยาว 36 กิโลเมตร และมีความกว้างอยู่ในช่วงประมาณ 60–200 เมตร 
ในแต่ละตอนเรียกชื่อแตกต่างกันไป ตั้งแต่ต้นน้ำเรียก คลองเขาวง คลองนายายอาม และแม่น้ำพังราด
ตลอดแนวสองฝั่งของแม่น้ำชาวบ้านใช้ประโยชน์จากกิจกรรมที่แตกต่างกัน เช่น บริเวณชายฝั่งและปากแม่น้ำ มีการทำประมงพื้นบ้านซึ่งปรับเปลี่ยนไปตามแต่ละฤดูกาล เช่น ในช่วงคลื่นลมสงบหรือไม่รุนแรง ชาวประมงจะทำการวางอวนปลาและวางลอบปู ส่วนในฤดูมรสุมช่วงฤดูฝน ชาวประมงจะเปลี่ยนไปรุนกุ้งเคยและวางอวนกุ้งแทน ถัดจากพื้นที่ชายฝั่งและปากแม่น้ำเป็นพื้นที่ชุมชนตั้งอยู่สองฝั่งปากแม่น้ำเป็นบริเวณที่มีประชากรอาศัยอยู่ค่อนข้างหนาแน่น ส่วนใหญ่ประกอบอาชีพประมงเป็นหลัก และยังประกอบอาชีพเกษตรกรรมต่าง ๆ เช่น นาข้าว สวนยางพารา สวนมะพร้าว สวนมะม่วง เป็นต้น ถัดจากพื้นที่ที่ชุมชนมาทางตอนกลาง และตอนบนของแม่น้ำ ตลอดแนวสองฝั่งของแม่น้ำ เป็นบริเวณแหล่งเกษตรกรรมเลี้ยงสัตว์ทะเล เช่น เลี้ยงกุ้งทำแพล่อลูกหอยนางรม เลี้ยงปลากะพง และปลาเก๋า เป็นต้น
อมตะ หลูไพบูลย์

อมตะ หลูไพบูลย์ เป็นสถาปนิกชาวไทย ได้รับรางวัลจากการประกวดสถาปัตยกรรมโดยสมาคมสถาปนิกสยามฯ 3 ปีซ้อน งานออกแบบสถาปัตยกรรมมีลักษณะเป็นสถาปัตยกรรมไทยสมัยใหม่คำนึงถึงลักษณะทางภูมิศาสตร์และสภาพภูมิอากาศ
ประวัติ.
ครอบครัวและการศึกษา.
อมตะ หลูไพบูลย์ เป็นลูกชายคนที่ 2 ในจำนวน 4 คนของชาญศักดิ์ และพรศรี หลูไพบูลย์ จบระดับชั้นประถมจากโรงเรียนกรุงเทพคริสเตียนวิทยาลัย ระดับมัธยมจากโรงเรียนเตรียมอุดมศึกษา สอบเข้าเรียนในคณะวิศวกรรมศาสตร์ จุฬาลงกรณ์มหาวิทยาลัยได้ตั้งแต่เรียนจบมัธยมปีที่ 5 ทว่าเพียง 1 ปีแรก ได้สอบใหม่เข้าคณะสถาปัตยกรรมศาสตร์ จุฬาลงกรณ์มหาวิทยาลัย จบโดยได้รับเกียรตินิยมอันดับ 1 เหรียญทอง จากนั้นอมตะเลือกไปเรียนต่อระดับปริญญาโทด้านสถาปัตยกรรมศาสตร์ ที่มหาวิทยาลัยวอชิงตัน สหรัฐ และเรียนต่อปริญญาโทในสาขาการพัฒนาเมืองในประเทศกำลังพัฒนา ในมหาวิทยาลัยฮาร์วาร์ด 
การงาน.
อมตะกลับมาทำงานเป็นสถาปนิกอาชีพ โดยผลงานการออกแบบชิ้นใหญ่ชิ้นแรกขณะอายุ 31 ปี คือ ศิลาเอวาซอนไฮด์อะเวย์ (ปัจจุบันเปลี่ยนชื่อเป็น ซิกซ์เซนส์ไฮด์อะเวย์สมุย) เป็นโรงแรมพักตากอากาศระดับ 6 ดาว บนเกาะสมุย ซึ่งการออกแบบนี้ได้รับรางวัลสถาปัตยกรรมดีเด่นปี 2549 สมาคมสถาปนิกสยามฯ ผลงานถัดมาการออกแบบสถานพักตากอากาศซีโวลา บนเกาะพีพีดอน
พ.ศ. 2547 อมตะเปิดบริษัทของตนเองชื่อ Department of Architecture มีผลงานออกแบบเช่นโรงแรม Little Shelter Chiangmai พ.ศ. 2560 อมตะได้รับรางวัลศิลปาธร สาขาสถาปัตยกรรม
อุมา ฮิสโทรีย เด อาโมร์ อี ฟูรีย

อุมา ฮิสโทรีย เด อาโมร์ อี ฟูรีย  เป็นภาพยนตร์แอนิเมชันบราซิลที่ออกฉายใน พ.ศ. 2556 ผลิตโดย บูริที ฟิลเมส และกูลลาเน กำกับโดย ลูอีช โบโลเนซี และแสดงนำโดย เซลตัน แมลู, กามิลา ปิทันกา และโรดรีกู ซานโตรู
การตอบรับ.
คำวิจารณ์.
ในโอเมเลเต (Omelete) ให้คะแนนเฉลี่ยอยู่ที่ 2 จาก 5 ในอะโดโรซีนีม่า (AdoroCinema) ให้คะแนนเฉลี่ยอยู่ที่ 3,4 จาก 5
สโมสรฟุตบอลบูฆอรอ

สโมสรฟุตบอลบูฆอรอ  เป็นสโมสรฟุตบอลระดับอาชีพอุซเบกิสถานที่ตั้งอยู่ในเมืองบูฆอรอ สโมสรนี้ก่อตั้งขึ้นใน ค.ศ. 1989 และแข่งในอุซเบกิสถานซูเปอร์ลีก
ประวัติ.
สโมสรนี้ก่อตั้งขึ้นใน ค.ศ. 1960 ภายใต้ชื่อ"บูฆอรอ" กระทั่งใน ค.ศ. 1989 สโมสรนี้ได้เปลี่ยนชื่อเป็น"นูราฟชอน" และระหว่างฤดูกาล 1990 สโมสรดังกล่าวได้แข่งในโซเวียตเซคันด์ลีก โซน "ตะวันออก" โดยจบในอันดับที่ 4 ต่อมา ทีมบูฆอรอได้แข่งใน"อาลีลีก" ฤดูกาลแรกใน ค.ศ. 1992 ส่วนผลงานที่ดีที่สุดของสโมสรใน"อาลีลีก" คือรองแชมป์ฤดูกาล 1994 หลังจากแพ้เนฟต์ชีฟาร์ฆอนา และสโมสรฟุตบอลบูฆอรอได้แข่งสามครั้งในรอบรองชนะเลิศของอุซเบกคัพ ครั้นใน ค.ศ. 2005 รอบรองชนะเลิศชิงถ้วย สโมสรนี้ได้แพ้เนฟต์ชีฟาร์ฆอนาในเลกสองที่ 1 ประตูต่อ 3 และใน ค.ศ. 2012 ทีมนี้แพ้"นาซาฟ" ด้วยคะแนน 3 ต่อ 5 โดยหลังจากฤดูกาล 2013 จบลง ในวันที่ 10 พฤศจิกายน ค.ศ. 2013 เอ็ดการ์ เก็ส ก็ได้เป็นหัวหน้าผู้ฝึกสอนคนใหม่ของบูฆอรอ โดยแทนที่ทัชมูรัด อากามูราดอฟ ในตำแหน่งนี้
1 ซามูเอล 1

1 ซามูเอล 1  เป็นบทแรกของหนังสือซามูเอล ฉบับที่ 1 ในพันธสัญญาเดิมในคัมภีร์ไบเบิลของศาสนาคริสต์ หรือส่วนแรกของหนังสือซามูเอลในคัมภีร์ฮีบรู ตามธรรมเนียมของศาสนายูดาห์เชื่อว่าหนังสือซามูเอลเขึยนขึ้นโดยผู้เผยพระวจนะซามูเอลและเพิ่มเติมโดยผู้เผยพระวจนะกาดและนาธัน แต่นักวิชาการยุคปัจจุบันมองว่าหนังสือซามูเอลประกอบขึ้นจากต้นฉบับที่แยกจากกันเป็นอิสระจำนวนหนึ่งของหลายช่วงเวลาตั้งแต่ราว 630–540 ปีก่อนคริสตกาล บทที่ 1 ถึง 7 ของ 1 ซามูเอลเล่าถึงชีวิตของซามูเอล บทที่ 1 เน้นไปที่การกำเนิดของซามูเอล
ต้นฉบับ.
บทนี้เดิมเขียนด้วยภาษาฮีบรู แบ่งออกเป็น 28 วรรค 
พยานต้นฉบับ.
บางต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ได้แก่ ฉบับไคโร (Codex Cairensis; ค.ศ. 895), ฉบับอะเลปโป (Aleppo Codex; ศตวรรษที่ 10) และฉบับเลนินกราด (Leningrad Codex; ค.ศ. 1008) ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี ได้แก่ 6Q4 (6QpapKgs; 150–75 ปีก่อนคริสตกาล) ซึ่งมีวรรคที่หลงเหลือคือ 28–31
ต้นฉบับโบราณที่หลงเหลืออยู่ของคำแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) ได้แก่ ฉบับวาติกัน (Codex Vaticanus; B; <math> \mathfrak{G}</math>B; ศตวรรษที่ 4) และฉบับอะเล็กซานเดรีย (Codex Alexandrinus; A; <math> \mathfrak{G}</math>A; ศตวรรษที่ 5)
โบอาสและรูธ (จิตรกรรม)

โบอาส"และ"รูธ  เป็นภาพจิตรกรรมคู่โดยแร็มบรันต์ในปี ค.ศ. 1643 คาดกันว่าเป็นภาพที่นำตัวจิตรกรเองกับภรรยามาเป็นต้นแบบของภาพตัวละครโบอาสและรูธในคัมภีร์ไบเบิล 
ภาพ"รูธ"อยู่ในความครอบครองของพิพิธภัณฑ์ศิลปะ Gemäldegalerie ในเบอร์ลิน แต่ภาพ"โบอาส"อยู่ในชุดของสะสมที่คฤหาสน์โวเบิร์นซึ่งภาพนี้ถูกแขวนสูงขึ้นไปบนผนัง และเพิ่งได้รับการระบุว่าเป็นภาพที่วาดโดยแร็มบรันต์ในปี ค.ศ. 2012
โบอาส

โบอาส (ฮีบรู: בֹּעַז "Bōʿaz") เป็นบุคคลในคัมภีร์ไบเบิลที่ปรากฏในหนังสือนางรูธในคัมภีร์ฮีบรูและปรากฏในลำดับพงศ์ของพระเยซูในพันธสัญญาใหม่ และยังเป็นชื่อของเสาที่เฉลียงของพระวิหารในเยรูซาเล็ม ชื่อโบอาสปรากฏ 24 ครั้งในคัมภีร์ไบเบิล โดยมี 2 ครั้งที่เป็นภาษากรีก (ในรูป "Βοόζ (Booz)").
เทศบาลตำบลลาดใหญ่

เทศบาลตำบลลาดใหญ่ เป็นองค์กรปกครองส่วนท้องถิ่นแห่งหนึ่งในอำเภอเมืองชัยภูมิ จังหวัดชัยภูมิ
ประวัติ.
เทศบาลตำบลลาดใหญ่ ได้รับการจัดตั้งมาจาก สุขาภิบาลลาดใหญ่เมื่อวันที่ 24 กันยายน 2536 ประกาศในราชกิจจานุเบกษา เล่มที่ 110 ตอนที่ 175 ลงวันที่ 29 ตุลาคมปีเดียวกัน 
ต่อมาเมื่อมีการยกฐานะสุขาภิบาลเป็นเทศบาลตำบลทั่วประเทศในวันที่ 25 พฤษภาคม 2542 เป็นต้นมา 
การปกครอง.
เขตปกครองครอบคลุมพื้นที่บางส่วนของตำบลลาดใหญ่ 3 หมู่บ้าน และตำบลกุดตุ้ม 1 หมู่บ้าน ดังนี้
ลักษณะภูมิประเทศ.
พื้นที่เทศบาลตำบลลาดใหญ่ เป็นพื้นที่ราบลุ่ม ดินร่วนปนทราย มีแหล่งน้ำสำคัญ ได้แก่ ลำน้ำก่ำ ลำห้วยบง และลำห้วยหินลาด ไหลผ่านเขตเทศบาล
การคมนาคม.
มีทางหลวงสายหลักตัดผ่านยังเทศบาลจำนวน 2 เส้นทาง ได้แก่
เทศบาลตำบลอุบล

เทศบาลตำบลอุบล เป็นองค์กรปกครองส่วนท้องถิ่นประเภทเทศบาลตำบล ตั้งอยู่ที่อำเภอเมืองอุบลราชธานี จังหวัดอุบลราชธานี มีอาณาเขตครอบคลุมบางส่วนของตำบลขามใหญ่และตำบลแจระแม ตั้งอยู่ทางทิศตะวันออกเฉียงใต้ของอำเภอเมืองอุบลราชธานี
ประวัติ.
เทศบาลตำบลอุบล ได้เปลี่ยนแปลงยกฐานะมาจากสุขาภิบาลตำบลอุบลตามพระราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ. 2542 โดยมีพื้นที่รับผิดชอบ 2 ตำบล คือ ตำบลขามใหญ่ และ ตำบลแจระแมที่อยู่นอกเหนือการปกครองของเทศบาลเมืองแจระแม
อิเมลดา สตอนตัน

อิเมลดา แมรี ฟีโลเมนา เบอร์นาเดตต์ สตอนตัน DBE (เกิด 9 มกราคม ค.ศ. 1956) เป็นนักแสดงและนักร้องชาวอังกฤษ เป็นที่รู้จักกับการรับบทบาทเป็น โดโลเรส อัมบริดจ์ ในภาพยนตร์ชุดแฮร์รี่ พอตเตอร์ และรับบทเป็น สมเด็จพระราชินีนาถเอลิซาเบธที่ 2 ในซีรี่ส์ เดอะคราวน์ ฤดูกาลที่ 5-6 ซึ่งฉายทางเน็ตฟลิกซ์
แฮนด์บอลชายรอบคัดเลือกโอลิมปิก 2024

การแข่งขันแฮนด์บอลชายรอบคัดเลือกโอลิมปิก 2024 จะจัดขึ้นตั้งแต่วันที่ 14 ถึง 17 มีนาคม พ.ศ. 2567 โดยมีสี่ทีมจะเข้าร่วมในแต่ละรายการแข่งขัน โดยสองทีมที่มีอันดับดีที่สุดจะผ่านเข้ารอบโอลิมปิกฤดูร้อน 2024
รูปแบบ.
<section start=Format/>มีการแข่งขันรอบคัดเลือกโอลิมปิกสามรายการ มีเพียงสิบสองทีมที่ยังไม่ผ่านเข้ารอบจากการแข่งขัน 5 รายการก่อนหน้าเท่านั้นที่สามารถแข่งขันในรายการนี้ได้:
ประเทศเจ้าภาพได้ประกาศเมื่อวันที่ 2 กุมภาพันธ์ พ.ศ. 2567<section end=Format/>
ตำบลเขื่องใน

ตำบลเขื่องใน เป็นตำบลในอำเภอเขื่องใน จังหวัดอุบลราชธานี 
ปัจจุบันพื้นที่ตำบลเขื่องในอยู่ภายใต้การจัดการดูแลของเทศบาลตำบลเขื่องใน และเทศบาลตำบลห้วยเรือ 
ประวัติ.
ตำบลเขื่องในถูกตั้งตาม “บ้านเขื่องใน” ซึ่งจำเดิมชื่อ “เขี่ยงใน” เพราะภาษาอีสานโบราณไม่มีสระเอือ เมื่อมีการเรียนภาษาไทยจึงกลายมาเป็น “เขื่องใน” หมู่บ้านเขี่ยงใน ตั้งชื่อตามชื่อหนองน้ำชื่อ “หนองเขี่ยง ” ซึ่งมีลักษณะเป็นแอ่งน้ำลึกประมาณ 1 –2 เมตร ในหน้าฝน คล้าย “เขี่ยงปลา” หรือที่ปลาเตรียมวางไข่ในน้ำในฤดูฝน ชาวบ้านเรียก “เขี่ยงปลา” เป็นกลุ่มหมู่บ้านซึ่งประกอบด้วยบ้านเขื่องใน บ้านเขื่องกลาง บ้านสว่าง และบ้านหนองใส ส่วนบ้านกวางคำ หรือบ้านโนนธาตุ เป็นอีกหมู่บ้านหนึ่งที่ตั้งมาพร้อมกับบ้านเขื่องใน
อำเภอเขื่องใน ได้รับการจัดตั้งให้เป็นอำเภอตาม พ.ร.บ.ลักษณะการปกครองท้องที่ พ.ศ. 2440 โดยตาม พ.ร.บ. ดังกล่าว พระเจ้าบรมวงศ์เธอ กรมหลวงสรรพสิทธิประสงค์ ทรงให้แบ่งบริเวณอุบลราชธานี ออกเป็น 3 เมือง คือ เมืองอุบลราชธานี เมืองเขมราษฎร์ธานี และเมืองยศสุนทร ในพื้นที่เมืองอุบลราชธานี มี 11 อำเภอ หนึ่งในนั้นคือ “อำเภอปจิมูปลนิคม” เป็นชื่อพระราชทานมาจากกรุงเทพฯ ต่อมาปี พ.ศ. 2456 ได้เปลี่ยนเป็นชื่ออำเภอตระการพืชผล แล้วต่อมาเปลี่ยนชื่อเป็นอำเภอเขื่องในจนถึงปัจจุบันนี้
ที่ตั้งและอาณาเขต.
ตำบลเขื่องในตั้งอยู่ทางตอนกลางค่อนทางใต้ของอำเภอเขื่องใน มีอาณาเขตการปกครองใกล้เคียง ดังนี้
เขตการปกครอง.
ปัจจุบันพื้นที่ตำบลเขื่องในอยู่ภายใต้การบริหารของเทศบาลตำบลเขื่องในและเทศบาลตำบลห้วยเรือ โดยแบ่งการปกครองออกเป็น 14 หมู่บ้าน แบ่งเป็นเขตเทศบาลตำบลเขื่องใน 6 หมู่บ้าน 8 ชุมชน และเขตเทศบาลตำบลห้วยเรือ(องค์การบริหารส่วนตำบลเขื่องในเดิม) อีก 8 หมู่บ้าน
การยอมระงับความกังขา

การยอมระงับความกังขา  เป็นการหลีกเลี่ยงความคิดเชิงวิพากษ์และความสมเหตุสมผลในการทำความเข้าใจสิ่งที่ไม่เป็นจริงหรือเป็นไปไม่ได้ในความเป็นจริง เช่น การเลือกที่จะเชื่อถือเหตุการณ์บางอย่างในจินตนิยายที่ขาดความสมเหตุสมผล เพื่อที่จะได้เข้าถึงและคล้อยตามไปกับกรรมวิธีการเล่าเรื่องของบทละครนั้น ๆ จุดกำเนิดของแนวคิดนี้มีพื้นเพมาจากบทละครของชาวกรีกและชาวโรมัน กล่าวคือผู้ชมจะต้องมองข้ามความไม่สมเหตุสมผลของเนื้อหาในบันเทิงคดีเรื่องนั้น ๆ เพื่อที่จะได้เคลิบเคลิ้ม (catharsis) ไปกับประสบการณ์อันเป็นบทบาทและผลจากการกระทำของตัวละครนั้น ๆ เอง ผู้ที่บัญญัติและเรียบเรียงวลีนี้ขึ้นมาคือ แซมมวล เทย์เลอร์ คอเลริดจ์ นักกวีและนักปรัชญาชาวอังกฤษ โดยได้ระบุคำนี้ไว้ใน ("Biographia Literaria") ของเขาเมื่อ ค.ศ. 1817 ว่า "ความเต็มใจที่จะระงับความไม่เชื่อไว้ชั่วขณะหนึ่ง เป็นการแสดงให้เห็นถึงศรัทธาในความเป็นบทกวีอย่างสุดซึ้ง"
ยุทธการที่อาเฟก

ยุทธการที่อาเฟก  เป็นเหตุการณ์ในคัมภีร์ไบเบิลที่บรรยายในหนังสือซามูเอล ฉบับที่ 1 (1 ซามูเอล 4:1-10) ของคัมภีร์ฮีบรู ในยุทธการนี้ชาวฟีลิสเตียเอาชนะทัพของชาวอิสราเอลและยึดหีบแห่งพันธสัญญาไป ในบรรดานักวิชาการคัมภีร์ไบเบิล ข้อเท็จจริงทางประวัติศาสตร์ของเหตุการณ์ช่วงต้นในหนังสือซามูเอลเป็นที่ถกเถียงกัน โดยนักวิชาการบางคนมองว่าเหตุการณ์ในหนังสือซามูเอลเป็นเหตุการณ์ที่เกิดขึ้นจริงในประวัติศาสตร์ และบางคนมองว่ามีความเป็นประวัติศาสตร์จริงอยู่น้อย 
เรื่องเล่าในคัมภีร์ไบเบิล.
หนังสือซามูเอลบันทึกว่าชาวฟีลิสเตียตั้งค่ายอยู่ที่อาเฟก ส่วนชาวอิสราเอลตั้งค่ายอยู่ที่เอเบนเอเซอร์ ชาวฟีลิสเตียเอาชนะชาวอิสราเอลในยุทธการแรก สังหารชาวอิสราเอลไป 4,000 คน ชาวอิสราเอลจึงนำหีบแห่งพันธสัญญาจากชิโลห์มาในสนามรบ เพราะเชื่อว่า "จะมีการทรงสถิตของพระเจ้าอยู่กับพวกตน แล้วพวกตนจะได้รับความสำเร็จ" แต่ชาวฟีลิสเตียเอาชนะชาวอิสราเอลได้อีกครั้ง ครั้งนี้สังหารชาวอิสราเอลไป 30,000 คนและยึดหีบแห่งพันธสัญญาไป
หนังสือซามูเอลบันทึกว่าบุตรชายสองคนของผู้วินิจฉัยเอลีคือโฮฟนีและฟีเนหัสเสียชีวิตในวันนั้น ส่วนเอลีก็เสียชีวิตเช่นกันหลังทราบข่าวความพ่ายแพ้ของชาวอิสราเอล "เมื่อเขา[ผู้ส่งข่าว]กล่าวถึงหีบของพระเจ้า เอลีก็หงายหลังตกจากที่นั่งที่อยู่ข้างประตู ท่านก็คอหักตาย เพราะท่านชรามากและตัวก็หนัก ท่านได้วินิจฉัยคนอิสราเอลอยู่ 40 ปี" (1 ซามูเอล 4:18)
สกายบ็อกซ์ เอ็นเทอร์เทนเมนท์

สกายบ็อกซ์ เอ็นเทอร์เทนเมนท์  เป็นบริษัทเอเจนซี่บริหารจัดการศิลปินที่ก่อตั้งโดยเวิร์คพอยท์ เอ็นเทอร์เทนเมนท์ และเอ็ม พิคเจอร์ส ซึ่งได้จดทะเบียนก่อตั้งบริษัทเมื่อวันที่ 16 ธันวาคม 2564 โดยมี โจ้ วิรัตน์ เฮงคงดี เป็นกรรมการผู้จัดการบริษัท 
ก่อนที่ในวันที่ 7 สิงหาคม 2566 ในการประชุมวิสามัญผู้ถือหุ้น ครั้งที่ 1/2566 ของบริษัทเอ็มพิคเจอร์ส ที่ประชุมมีมติให้เปลี่ยนแปลงชื่อบริษัทเป็น บริษัท ซาเล็คต้า จำกัด (มหาชน) รวมถึงตราสัญลักษณ์ของบริษัท และได้ถอนหุ้นออกจากบริษัทสกายบ็อกซ์ ทำให้ต่อมาในวันที่ 28 ธันวาคม 2566 บริษัทเวิร์คพอยท์ได้อนุมัติให้บริษัท ไทยบรอดคาสติง จำกัด (THB) ซึ่งเป็นบริษัทลูกในเครือเข้าซื้อหุ้นสามัญของบริษัทสกายบ็อกซ์จากบริษัท ซาเล็คต้า จำนวน 90,000 หุ้น ด้วยจำนวนเงินทั้งสิ้น 4,132,654 บาท ทำให้เวิร์คพอยท์กลายเป็นผู้ถือหุ้นใหญ่ในสัดส่วน 90%
ชเวโกะโก

ชเวโกะโกมไยง์  หรือที่รู้จักกันทั่วไปในชื่อ ชเวโกะโก  เป็นเมืองหนึ่งในจังหวัดเมียวดี รัฐกะเหรี่ยง ทางภาคตะวันออกเฉียงใต้ของประเทศพม่า ตั้งอยู่ริมฝั่งตะวันตกของแม่น้ำเมย ตรงข้ามตำบลแม่จะเรา อำเภอแม่ระมาด ตำบลแม่กาษา และตำบลแม่ปะ อำเภอแม่สอด จังหวัดตาก ประเทศไทย และอยู่ห่างจากเมืองเมียวดีไปทางทิศเหนือประมาณ 20 กิโลเมตร
ชเวโกะโกปัจจุบันเป็นศูนย์กลางด้านอาชญากรรม การค้ามนุษย์ และศูนย์หลอกหลวงที่เกิดขึ้นในโครงการพัฒนาอสังหาริมทรัพย์จากบริษัทจีน ภายหลังจากที่รัฐบาลกัมพูชาได้ล้มโครงการพนันและคาสิโน ในปี พ.ศ. 2562 กลุ่มอาชญากรรมจีนได้ย้ายการปฏิบัติการมายังชายแดนพม่าในบริเวณเมียวดีแทนที่ ชเวโกะโกเป็นเมืองที่มีการค้ามนุษย์จากหลายประเทศโดยรอบ เช่น ไทย กัมพูชา ลาว มาเลเซีย ฮ่องกง ไต้หวัน อินเดีย และฟิลิปปินส์ ที่ถูกหลอกให้มาทำงานเป็นพนักงานคอลเซนเตอร์ โดยหลอกว่าจะได้งานที่ดี
ตีตู อี โอส ปาสซารูส

ตีตู อี โอส ปาสซารูส  เป็นภาพยนตร์แอนิเมชันบราซิลที่ออกฉายใน พ.ศ. 2561 ผลิตโดย บิตส โปรดูโซเอส กำกับโดย กุสตาวู ชไตน์แบร์ค, กาบรีแยล บิทาร์ และอังแดร คาโตตู
การตอบรับ.
รอตเทนโทเมโทส์รายงานว่าร้อยละ 84 ของผู้วิจารณ์ 32 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 7.10 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 76 เต็ม 100 คะแนน ซึ่งประเมินโดยผู้วิจารณ์ 14 คน ในโอเมเลเต (Omelete) ให้คะแนนเฉลี่ยอยู่ที่ 4 จาก 5
กาโรตู คอสมีกู

กาโรตู คอสมีกู  เป็นภาพยนตร์แอนิเมชันบราซิลที่ออกฉายใน พ.ศ. 2007 ผลิตโดย เอสตูดียู เอแลทรีกู (Estúdio Elétrico) กำกับโดย อาเล อาเบรว และแสดงนำโดย อาเลฟ นาลดี, บิอันกา ราเยน, มาเตวส์ ดูอาร์เต และราอุล คอร์เทซ
การตอบรับ.
ในอะโดโรซีนีม่า (AdoroCinema) ให้คะแนนเฉลี่ยอยู่ที่ 3,3 จาก 5
โกลิอัท

โกลิอัท ("gə--əth"; "Goləyāṯ"; "Ǧulyāt" หรือ) เป็นบุคคลในหนังสือซามูเอล เป็นชายร่างยักษ์ชาวฟีลิสเตียที่ถูกกำราบโดยดาวิดวัยหนุ่มในการต่อสู้ตัวต่อตัว เรื่องราวนี้บ่งชี้ถึงความไม่เหมาะสมของกษัตริย์ซาอูลในการปกครองชาวอิสราเอล เพราะตัวซาอูลเองควรที่จะทรงต่อสู้เพื่ออิสราเอล นักวิชาการสมัยใหม่เชื่อว่าเดิมผู้ที่สังหารโกลิอัทควรจะเป็นเอลฮานันบุตรยาอาเรโอเรกิมซึ่งถูกกล่าวถึงใน 2 ซามูเอล 21:19 ว่าเอลฮานันฆ่าโกลิอัทชาวกัท และผู้เขียนประวัติศาสตร์สายเฉลยธรรมบัญญัติได้เปลี่ยนให้ชัยชนะครั้งนี้เป็นผลงานของดาวิดซึ่งเป็นตัวละครที่มีชื่อเสียงมากกว่า
วลีว่า "ดาวิดกับโกลิอัท" มีความหมายที่เป็นที่นิยมมากขึ้น โดยหมายถึงสถานการณ์เป็นเบี้ยล่าง, การแข่งขันที่ผู้เข้าร่วมแข่งขันที่ตัวเล็กกว่าและอ่อนแอกว่าเผชิญหน้ากับคู่แข่งที่ตัวใหญ่กว่าและแข็งแกร่งมากกว่า
เรื่องเล่าในคัมภีร์ไบเบิล.
ใน 1 ซามูเอล 17 ซาอูลและทัพชาวอิสราเอลเผชิญหน้ากับชาวฟีลิสเตียในหุบเขาเอลาห์ โกลิอัทยอดทหารทัพชาวฟีลิสเตียออกมาท้าทายชาวอิสราเอลให้ส่งยอดทหารมาตัดสินผลด้วยการต่อสู้ตัวต่อตัว โดยโกลิอัทออกมาท้าทายวันละ 2 ครั้งเช้าและเย็น เป็นเวลา 40 วัน ซาอูลทรงกลัวโกลิอัทจึงไม่กล้าออกรบ ด้านดาวิดได้ตอบรับคำท้าของโกลิอัท ซาอูลทรงตกลงอย่างไม่เต็มพระทัยและพระราชทานชุดเกราะให้ แต่ดาวิดทูลปฏิเสธ โดยนำไปแต่ไม้เท้า สลิง และก้อนหินห้าก้อนจากลำธาร
ดาวิดและโกลิอัทเข้าเผชิญหน้ากัน โกลิอัทสวมเกราะและถือหอกซัด ส่วนดาวิดมีเพียงไม้เท้าและสลิง "คนฟีลิสเตียคนนั้นก็แช่งด่าดาวิด โดยใช้นามพวกพระของตน" แต่ดาวิดตอบว่า: <templatestyles src="แม่แบบ:คำพูด/style.css" />"ในวันนี้พระยาห์เวห์จะทรงมอบท่านไว้ในมือข้า และข้าจะฆ่าท่านและตัดศีรษะของท่าน ในวันนี้ข้าจะให้ศพของกองทัพฟีลิสเตียแก่นกในอากาศและแก่สัตว์ป่า เพื่อทั้งโลกนี้จะทราบว่ามีพระเจ้าองค์หนึ่งในอิสราเอล และชุมนุมชนนี้ทั้งสิ้นจะทราบว่า พระยาห์เวห์ไม่ได้ทรงช่วยด้วยดาบหรือด้วยหอก เพราะว่าการรบครั้งนี้เป็นของพระยาห์เวห์ พระองค์จะทรงมอบพวกท่านไว้ในมือของพวกเรา"
ดาวิดเหวี่ยงหินจากสลิงไปโดนกลางหน้าผากของโกลิอัท โกลิอัทล้มลงกับพื้น ดาวิดจึงตัดศีรษะของเขา พวกชาวฟีลิสเตียต่างพากันหนีไปและชาวอิสราเอลก็ไล่ตามตี " ไกลไปจนถึงเมืองกัทและเมืองเอโครน" ดาวิดนำเครื่องอาวุธของโกลิอัทไว้ที่เต็นท์ของตนและนำศีรษะของโกลิอัทมายังเยรูซาเล็ม ซาอูลทรงส่งอับเนอร์ให้พาดาวิดมาเข้าเฝ้า ซาอูลตรัสถามว่าดาวิดเป็นบุตรผู้ใด ดาวิดทูลตอบว่า <templatestyles src="แม่แบบ:คำพูด/style.css" />"ข้าพระบาทเป็นบุตรของเจสซีชาวเบธเลเฮมผู้รับใช้ของฝ่าพระบาท"
ภูมารินทร์ วงษ์ศรี

ภูมารินทร์ วงษ์ศรี ชื่อจริง วีระพงษ์ วงศ์ศรี (6 มีนาคม พ.ศ. 2540 –) หรือชื่อในวงการคือ บิ๊ก ภูมารินทร์ เป็นนักแต่งเพลงหมอลำชาวไทย มีชื่อเสียงจากการประพันธ์เพลงให้กับศิลปินหมอลำสมัยใหม่ตั้งแต่ปี พ.ศ. 2566 ได้แก่ จิตรฉรีญา บุญธรรม, เพลง พิมพ์ลดา, ซีแกรม โตเกียวมิวสิค, แพรวพราว แสงทอง, อุ๋งอิ๋ง รัตนาภรณ์, จินตหรา พูนลาภ เป็นต้น
ประวัติและวงการบันเทิง.
เขาเกิดเมื่อวันที่ 6 มีนาคม พ.ศ. 2540 ที่อำเภอพยุห์ จังหวัดศรีสะเกษ โดยเขามีศักดิ์เป็นหลานของกลมลี จันทวลีศิลปินหมอลำในท้องถิ่น เขาได้ฝึกฝนการร้องเพลงและหมอลำ มาตั้งแต่สมัยที่ยังศึกษาอยู่ในระดับมัธยมศึกษา จนกระทั่งเขาได้เข้าศึกษาที่คณะมนุษยศาสตร์และสังคมศาสตร์ สาขาวิชานาฏศิลป์และการแสดง มหาวิทยาลัยราชภัฏอุบลราชธานี เขาได้ร่วมกับเพื่อนก่อตั้งวงบัวอุบลซึ่งเป็นวงดนตรีหมอลำ และในขณะที่เขากำลังศึกษาอยู่ที่มหาวิทยาลัยดังกล่าวเขาได้พบกับจิตรฉรีญา บุญธรรม ศิลปินหมอลำซึ่งศึกษาอยู่ในคณะและมหาวิทยาลัยเดียวกันกับเขา
เขามีผลงานด้านการขับร้องและประพันธ์เพลงเรื่อยมา จนกระทั่งในเดือนกันยายน พ.ศ. 2566 เขาเริ่มมีชื่อเสียงจากเพลง "ฮอยกอดภูยอดรวย" ซึ่งเขาได้ประพันธ์ให้จิตรฉรีญาขับร้อง โดยเพลงดังกล่าวมียอดผู้เข้าชมในยูทูบถึง 1,000,000 ครั้งภายในหนึ่งเดือน ณ วันที่ 7 กุมภาพันธ์ พ.ศ. 2566 เพลงดังกล่าวมียอดผู้ชมในยูทูบร่วม 27,647,003 ครั้ง หลังจากความสำเร็จในเพลงดังกล่าว เขาได้ประพันธ์เพลงให้กับศิลปินอื่นเพิ่มเติม อาทิ "ฮอยใจบั้งไฟแสน" ขับร้องโดยเพลง พิมพ์ลดา, "พบรักที่แม่กลอง" ขับร้องโดยซีแกรม โตเกียวมิวสิค, "เอิ้นหาอ้ายอำนวย" ขับร้องโดยพร อภิรดี, "เอิ้นหานางเอกน้อย" ขับร้องโดยอุ๋งอิ๋ง รัตนาภรณ์, "คอยอ้ายไหลเรือไฟ" ขับร้องโดยจินตหรา พูนลาภและจิตรฉรีญา, "น้ำตาหยดบนรถไฟ" ขับร้องโดยแพรวพราว แสงทอง เป็นต้น
ลักษณะการประพันธ์.
ลักษณะผลงานการประพันธ์ของเขาโดยส่วนใหญ่มักใช้ทำนองหมอลำแบบดั้งเดิม โดยเฉพาะลำกลอนทำนองอุบลที่เป็นพื้นฐานสำหรับนักร้องหมอลำ ทั้งยังมีการใช้ถ้อยคำและสอดแทรกวัฒนธรรมดั้งเดิมของคนในภาคอีสาน ด้วยฝีมือการประพันธ์เพลงของเขาทำให้สลา คุณวุฒิ ศิลปินแห่งชาติแสดงความชื่นชมต่อเขา
ผลงาน.
ได้ประพันธ์ คำร้อง-ทำนอง ให้ศิลปินนักร้องโด่งดังมานับไม่ถ้วน เช่น
จิตรฉรีญาวอนแฟน - บิว จิตรฉรีญา
ฮอยกอดภูยอดรวย - บิว จิตรฉรีญา
ฮอยใจบั้งไฟแสน - เพลง พิมพ์ลดา
เอิ้นฮักนางเอกน้อย - อุ๋งอิ๋ง เพชรบ้านแพง
พบรักที่แม่กลอง - ซีแกรม โตเกียวมิวสิค
ทางฝันบ่ทันเคิ่ง - น้ำอ้อย เสียงอิสาน
เมื่อยแน่แต่กะสู้ - บิ๋ว พรประภา
ซาอูล

ในคัมภีร์ฮีบรู ซาอูล (, ; , ; แปลว่า "ถาม/อธิษฐานเพื่อ") เป็นกษัตริย์พระองค์แรกของสหราชอาณาจักรอิสราเอล รัชสมัยของพระองค์เชื่อว่าอยู่ในช่วงปลายศตวรรษที่ 11 ก่อนคริสตกาล ซึ่งอาจจะถือว่าเป็นการเปลี่ยนผ่านของอิสราเอลและยูดาห์จากสังคมชนเผ่าที่อาศัยกระจัดกระจายอันปกครองโดยผู้วินิจฉัยหลายคนไปสู่การสถาปนาเป็นรัฐ
ความน่าเชื่อถือทางประวัติศาสตร์ของซาอูลและสหราชอาณาจักรอิสราเอลไม่เป็นที่ยอมรับในระดับสากล เนื่องจากเรื่องราวที่เป็นที่รับรู้ของทั้งเรื่องซาอูลและสหราชอาณาจักรอิสราเอลมาจากคัมภีร์ฮีบรูโดยเฉพาะ ในคัมภีร์ฮีบรู ซาอูลได้รับการเจิมตั้งจากซามูเอลให้เป็นกษัตริย์ของชาวอิสราเอลและครองราชย์ที่กิเบอาห์ คัมภีร์ฮีบรูระบุว่าซาอูลทรงกระทำอัตวินิบาตกรรมเมื่อพระองค์ "ทรงล้มทับดาบนั้น" ระหว่างยุทธการที่รบกับชาวฟีลิสเตียที่ภูเขากิลโบอา พระโอรสสามพระองค์ของพระองค์ก็ถูกปลงพระชนม์เช่นกัน อิชโบเชทพระโอรสองค์หนึ่งของซาอูลขึ้นสืบราชบัลลังก์และภายหลังถูกลอบปลงพระชนม์โดยแม่ทัพของพระองค์เอง จากนั้นดาวิดผู้เป็นพระชามาดา (บุตรเขย) ของซาอูลจึงขึ้นเป็นกษัตริย์
แฮนด์บอลชายชิงแชมป์แอฟริกา 2024

การแข่งขันกีฬาแฮนด์บอลชายชิงแชมป์แอฟริกา 2024 เป็นการแข่งขันกีฬาแฮนด์บอลชายชิงแชมป์แอฟริกา ครั้งที่ 26 ซึ่งจัดขึ้นระหว่างวันที่ 17 ถึง 27 มกราคม พ.ศ. 2567 ที่ประเทศอียิปต์ เป็นการแข่งขันรอบคัดเลือกโซนแอฟริกาสำหรับการแข่งขันแฮนด์บอลชายชิงแชมป์โลก 2025 โดยทีมชาติ 5 อันดับแรกที่จะผ่านเข้ารอบ นอกจากนี้ยังเป็นการแข่งขันรอบคัดเลือกโซนแอฟริกาสำหรับโอลิมปิกฤดูร้อน 2024 ในกรุงปารีส ประเทศฝรั่งเศส โดยที่ชนะเลิศจะผ่านเข้ารอบ
การแข่งขันครั้งนี้อียิปต์เป็นทีมชนะเลิศสมัยที่ 9 ด้วยการเอาชนะแอลจีเรียในรอบชิงชนะเลิศ
การตัดเลือก.
รายชื่อทีมที่ผ่านการคัดเลือก:
หมายเหตุ: "'ตัวหนา" หมายถึง ชนะเลิศในปีนั้น "ตัวเอียง" หมายถึง เจ้าภาพจัดการแข่งขันในปีนั้น
การบริหารงานทหาร

การบริหารงานทหาร  ใช้สำหรับการใช้งานทั้งในเชิงเทคนิคและเชิงระบบที่ใช้งานโดยกรมทหาร หน่วยทหาร และบริการติดอาวุธที่เกี่ยวข้องกับกองทัพ สำหรับอธิบายกระบวนงานที่เกิดขึ้นภายในหน่วยทางทหารที่นอกเหนือจากการรบ โดยเฉพาะด้านการจัดการบุคลากรทางทหาร การฝึก และการให้บริการที่ถูกกำหนดให้เป็นส่วนหนึ่งของการบริการทางทหาร
ในหลาย ๆ ด้าน การบริหารงานทหารมีบทบาทเช่นเดียวกันกับการบริหารรัฐกิจในภาคประชาสังคม และมักจะถูกอ้างถึงว่าเป็นส่วนหนึ่งของระบบรัฐการในรัฐบาลในภาพรวม เมื่อพิจารณาแล้ว การบริหารงานทหารมักจะมีคุณสมบัติเฉพาะทางตามคุณลักษณะด้านต่าง ๆ ในกองทัพ เช่น การบริหารการส่งกำลังบำรุงทางทหาร การบริหารการพัฒนาหลักนิยมทางทหาร หรือการบริหารการปฏิรูปทางการทหาร
ยิงธนูชิงแชมป์โลก 2023

การแข่งขันยิงธนูชิงแชมป์โลก 2023  จัดขึ้นตั้งแต่วันที่ 31 กรกฎาคม ถึง 6 สิงหาคม พ.ศ. 2566 ที่เบอร์ลิน ประเทศเยอรมนี การแข่งขันรายการนี้ถือเป็นรอบคัดเลือกสำหรับโอลิมปิกฤดูร้อน 2024 ที่ปารีส ประเทศฝรั่งเศส
ประเทศที่เข้าร่วมแข่งขัน.
นักธนู 531 คน จาก 81 ประเทศ ได้แก่
<templatestyles src="Div col/styles.css"/>
เอเชียนคัพ 2023 นัดชิงชนะเลิศ

การแข่งขันฟุตบอล เอเชียนคัพ 2023 นัดชิงชนะเลิศ เป็นการแข่งขันฟุตบอลที่เกิดขึ้นเมื่อวันที่ 10 กุมภาพันธ์ ค.ศ. 2023 ที่ สนามกีฬาลูซัยล์ ในลูซัยล์, ประเทศกาตาร์ เพื่อหาผู้ชนะของเอเชียนคัพ 2023.
การแข่งขัน.
รายละเอียด.
<section begin=รอบชิงชนะเลิศ /><section end=รอบชิงชนะเลิศ />
<section begin=รายชื่อผู้เล่น />
<section end=รายชื่อผู้เล่น />
</includeonly><section end=รายชื่อผู้เล่น />
กติกา
เอลี

ในหนังสือซามูเอล เอลี (#เปลี่ยนทาง , แปลตรงตัว#เปลี่ยนทาง 'ขึ้น หรือ เหนือ'; ; , มีบทบาทเมื่อ ป. ศตวรรษที่ 11 ก่อนคริสตกาล) เป็นปุโรหิตและผู้วินิจฉัยของชาวอิสราเอลในเมืองชิโลห์ของอิสราเอลโบราณ เมื่อฮันนาห์มาที่ชิโลห์เพื่ออธิษฐานขอบุตร ตอนแรกเอลีกล่าวหาว่าฮันนาห์เมาสุรา แต่ฮันนาห์ทักท้วงยืนยันความบริสุทธิ์ของเธอ เอลีจึงอวยพรให้แก่ฮันนาห์ ในที่สุดฮันนาห์ก็ได้บุตรชายคือซามูเอล เอลีได้รับซามูเอลมาเลี้ยงดูในพลับพลา เมื่อเอลีล้มเหลวในการควบคุมพฤติกรรมของบุตรชายสองคนของตนคือโฮฟนีและฟีเนหัส พระเจ้าจึงทรงมีพระวจนะว่าจะลงโทษครอบครัวของเอลี ส่งผลทำให้บุตรชายทั้งสองคนของเอลีเสียชีวิตในยุทธการที่อาเฟกซึ่งหีบแห่งพันธสัญญาก็ถูกยึดเอาไปด้วย เมื่อเอลีทราบข่าวของหีบแห่งพันธสัญญาก็ตกจากที่นั่งคอหักเสียชีวิต เรื่องราวในคัมภีร์ไบเบิลในภายหลังยังได้กล่าวถึงโชคชะตาของผู้สืบเชื้อสายหลายคนของเอลี
เรื่องเล่าในคัมภีร์ไบเบิล.
เอลีเป็นปุโรหิตแห่งชิโลห์และเป็นผู้วินิจฉัยคนรองสุดท้ายของชาวอิสราเอล (ซามูเอลได้สืบทอดตำแหน่งผู้วินิจฉัยอีกเพียงคนเดียว) ก่อนเข้าสู่ยุคที่ปกครองโดยกษัตริย์แห่งอิสราเอลและยูดาห์ 
ฮันนาห์.
เรื่องราวเกี่ยวกับฮันนาห์ซึ่งเป็นจุดเริ่มต้นของหนังสือซามูเอลเป็นเรื่องราวที่เอลีมีส่วนเกี่ยวข้อง ฮันนาห์เป็นภรรยาของเอลคานาห์ เธอไม่มีบุตร เอลคานาห์ยังมีภรรยาอีกคนคือเปนินนาห์ซึ่งมีบุตรกับเอลคานาห์ เปนินนาห์มักล้อเลียนฮันนาห์เรื่องที่เธอเป็นหมันทุกครั้งที่มีโอกาส ทำให้ฮันนาห์ซึมเศร้าอย่างมาก เอลคานาห์ผู้สามีเห็นฮันนาห์เป็นทุกข์ จึงพยายามค้นหาสาเหตุของความทุกข์ของฮันนาห์โดยถามว่า "ฮันนาห์ทำไมเธอร้องไห้? ทำไมเธอจึงไม่รับประทานอาหาร? ทำไมจิตใจของเธอจึงโศกเศร้า? สำหรับเธอ ฉันไม่ดีกว่าบุตรชายสิบคนหรือ?"
เรื่องราวระบุว่าฮันนาห์ไม่ได้ตอบคำถาม แต่กลับลุกขึ้นไปอธิษฐานต่อพระเจ้าและร้องไห้อย่างหนักในพระวิหารแห่งเมืองชิโลห์ ฮันนาห์อธิษฐานอย่างสิ้นหวังต่อพระเจ้าเพื่อขอบุตรและบนไว้ว่าหากคำอธิษฐานของเธอสัมฤทธิ์ผล เธอจะถวายบุตรชายแด่พระเจ้า เมื่อเอลีเห็นฮันนาห์ในพระวิหาร เธออธิษฐานอย่างเงียบ ๆ โดยมีเพียงริมฝีปากที่ขยับ เอลีเห็นพฤติกรรมที่ผิดปกตินี้ก็เข้าใจว่าฮันนาห์กำลังเมาสุรา หลังเอลีได้ฟังคำชี้แจงจากฮันนาห์ว่าตัวเธอไม่ได้เมาแล้ว เอลีจึงพูดว่า "จงกลับไปเป็นสุขเถิด ขอพระเจ้าแห่งอิสราเอลโปรดประทานตามคำขอที่เจ้าได้ทูลขอจากพระองค์" ฮันนาห์กลับไปบ้านพร้อมด้วยความหวังเต็มเปี่ยม ต่อมาฮันนาห์ก็ตั้งครรภ์ บุตรชายของเธอชื่อซามูเอล เมื่อถึงเวลาที่ต้องถวายสัตวบูชาประจำปีที่พระวิหาร ฮันนาห์ยังอยู่ที่บ้าน เธอให้คำมั่นว่าจะไปพระวิหารเมื่อซามูเอลหย่านมแล้วและตั้งใจจะฝากซามูเอลไว้กับเอลีเพื่อรับการฝีกในฐานะนาศีร์
ลำดับพงศ์พันธุ์.
แม้ว่าไม่มีลำดับพงศ์พันธุ์ของตัวเอลีเองในคัมภีร์ฮีบรู แต่นักวิชาการจำนวนหนึ่งระบุว่าเอลีสืบเชื้อสายจากอิทามาร์บุตรชายของอาโรน โดยอิงจากลำดับพงศ์พันธุ์ที่ระบุไว้ในที่อื่น ๆ เกี่ยวกับผู้สืบเชื้อสายของเอลี อาหิเมเลคอยู่ในตระกูลของอิทามาร์ และยังสืบเชื้อสายจากอาหิทูบ ผู้สืบเชื้อสายจากเอลี
ฮันนาห์

ฮันนาห์ ("Ḥannā" "ความโปรดปราน, ความสง่างาม") เป็นภรรยาคนหนึ่งของเอลคานาห์ที่กล่าวถึงในหนังสือซามูเอล ฉบับที่ 1 เป็นมารดาของซามูเอลในคัมภีร์ฮีบรู
เรื่องเล่าในคัมภีร์ไบเบิล.
เรื่องเล่าเกี่ยวกับฮันนาห์ปรากฏใน 1 ซามูเอล 1:2-2:21 เธอไม่ถูกกล่าวถึงในส่วนอื่น ๆ ในคัมภีร์ไบเบิลนอกเหนือจากสองบทแรกของ 1 ซามูเอล 
ตามเรื่องเล่าในคัมภีร์ไบเบิล ฮันนาห์เป็นภรรยาคนหนึ่งในสองคนของเอลคานาห์ ภรรยาอีกคนคือเปนินนาห์ซึ่งมีบุตรด้วยกันกับเอลคานาห์ แต่ฮันนาห์ยังคงไม่มีบุตร อย่างไรก็ตาม เอลคานาห์ชอบฮันนาห์มากกว่า ลิลเลียน ไคลน์ (Lillian Klein) ให้ความเห็นว่าการใช้โวหารย้อนคำนี้เป็นการเน้นย้ำถึงจุดยืนของสตรี ฮันนาห์เป็นภรรยาคนแรก แต่เปนินนาห์ประสบความสำเร็จในการให้กำเนิดบุตร สถานะของฮันนาห์ในฐานะภรรยาคนแรกและความเป็นหมันของเธอทำให้นึกถึงซาราห์และเรเบคาห์ในปฐมกาล 17 และปฐมกาล 25 ตามลำดับ ไคลน์ให้ความเห็นว่าเอลคานาห์รับเปนินนาห์เป็นภรรยาคนที่สองเพราะความเป็นหมันของฮันนาห์
ดูเพิ่ม.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
กีฬายิงธนูในยูโรเปียนเกมส์ 2023

กีฬายิงธนูในยูโรเปียนเกมส์ 2023 จัดแข่งขันในกรากุฟ ประเทศโปแลนด์ มีการแข่งขัน 8 รายการ ซึ่งทั้งหมดอยู่ในรูปแบบการยิงธนูเป้า แข่งขันด้วยธนูรีเคิร์ฟ 5 รายการ ซึ่งเป็นการแข่งขันใน 5 รายการของโอลิมปิกฤดูร้อน 2024 และ 3 รายการเป็นธนูทดกำลัง ซึ่งไม่ได้แข่งขันในโอลิมปิกแต่ใช้ในการแข่งขันพาราลิมปิก 
การแข่งขัน 3 รายการในรูปแบบรีเคิร์ฟยังใช้เป็นการแข่งขันรอบคัดเลือกระดับทวีปสำหรับโอลิมปิกฤดูร้อน 2024 อีกด้วย
กีฬายิงธนูในแพนอเมริกันเกมส์ 2023

กีฬายิงธนูในแพนอเมริกันเกมส์ 2023 เป็นการแข่งขันยิงธนูที่จัดแข่งขันในแพนอเมริกันเกมส์ 2023 ในซันติอาโก ประเทศชิลี ระหว่างวันที่ 1 ถึง 5 พฤศจิกายน ค.ศ. 2023 ที่ศูนย์ยิงธนูในเพนญาโลเลน
นักกีฬาที่มีอันดับสูงสุดในการแข่งขันรีเคิร์ฟแต่ละรายการ (ที่ยังไม่ผ่านการคัดเลือก) จะได้รับโควต้าสำหรับประเทศของตนในการแข่งขันโอลิมปิกฤดูร้อน 2024 ที่ปารีส ประเทศฝรั่งเศส พร้อมด้วยทีมรีเคิร์ฟแบบผสม
ประเทศที่เข้าร่วมแข่งขัน.
นักกีฬายิงธนูที่ผ่านการคัดเลือกจาก 17 ประเทศ ได้แก่
<templatestyles src="Div col/styles.css"/>
ยิงธนูชิงแชมป์เอเชีย 2023

การแข่งขันกีฬายิงธนูชิงแชมป์เอเชีย 2023 เป็นการแข่งขันกีฬายิงธนูชิงชนะเลิศของทวีปเอเชียครั้งที่ 23 และจัดขึ้นที่กรุงเทพมหานคร ประเทศไทย ตั้งแต่วันที่ 3 พฤศจิกายน ถึง 10 พฤศจิกายน พ.ศ. 2566
กีฬายิงธนูในแปซิฟิกเกมส์ 2023

การแข่งขันกีฬายิงธนูในแปซิฟิกเกมส์ 2023 เป็นการแข่งขันกีฬายิงธนูที่จัดแข่งขันในแปซิฟิกเกมส์ 2023 ที่หมู่เกาะโซโลมอน ในวันที่ 21 – 24 พฤศจิกายน พ.ศ. 2566
Korea–Khitan War

Korea–Khitan War (เกาหลี: ) is  고려 거란 전쟁) เป็นละครทางโทรทัศน์ของเกาหลีใต้ที่สร้างจากนวนิยายเกาหลีใต้ปี 2018 เรื่อง "Goryeo–Khitan War: Sweet Rain in the Winter" ที่เขียนโดยกิลซึงซู ผลิตเพื่อฉลองครบรอบ 50 ปี ช่องเคบีเอส นำแสดงโดย คิม ดง-จุน, ชเว ซู-จง และ จี ซึง-ฮยอนออกอากาศตอนแรกทางช่อง KBS2ในวันที่ 11 พฤศจิกายน 2023 และออกอากาศทุกวันเสาร์และวันอาทิตย์ เวลา 21:25 น.(เวลามาตรฐานเกาหลี) สามารถรับชมสตรีมมิ่งได้ทาง Wavveในเกาหลีใต้ ทาง Kocowaในอเมริกาและทางเน็ตฟลิกซ์ในบางภูมิภาคในเอเชีย
เรื่องย่อ.
ซีรีส์เรื่องนี้บอกเล่าเรื่องราวของพระเจ้าฮย็อนจงแห่งโครยอ (คิม ดง-จุน) ผู้ซึ่งรวมโครยอไว้ภายใต้การปกครองของพระองค์โดยทำสงครามกับพวกคิตันจนได้รับชัยชนะร่วมกับคัง กัมชัน ราชครูและผู้บัญชาการทหารสูงสุดแห่งกองทัพโครยอ
ผู้ปกป้องฮองฮวาจินจากกองทัพคีตัน ระหว่างการรุกรานคีตันครั้งที่ 2
คิดฟีโนมีนอนฟรอมเอ็กไซล์ไทรบ์

คิดฟีโนมีนอน ฟรอม เอ็กไซล์ไทรบ์ (ญี่ปุ่น: キッド フェノメノン フロム エグザイル トライブ อังกฤษ KID PHENOMENON from EXILE TRIBE หรือ
รู้จักในชื่อ คิดฟีโนมีนอน (KID PHENOMENON)) เป็นวงบอยแบนด์เต้นและร้องสัญชาติญี่ปุ่น มีสมาชิก 7 คน ก่อตั้งและบริหารโดยสังกัดแอลดีเอช และเซ็นสัญญากับค่ายเพลงโซนี่มิวสิคเรดคอร์ดส วงได้เป็นส่วนหนึ่งของวงเอ็กไซล์ไทรบ์ และเปิดตัวด้วยซิงเกิ้ลแรก "Wheelie" เมื่อวันที่ 23 สิงหาคม 2023
 ประกาศชื่อแฟนคลับในวันที่ 31 พฤษภาคม 2023
การจราจรติดขัด

การจราจรติดขัด  คือสภาวะที่มียานพาหนะหนาแน่นบนท้องถนน ส่งผลให้ความเร็วในการเดินทางลดลง เวลาในการเดินทางเพิ่มขึ้น และเกิดภาวะการชะลอตัวของยานพาหนะ ปัญหาการจราจรติดขัดบนถนนในเขตเมืองเริ่มทวีความรุนแรงขึ้นอย่างมีนัยสำคัญนับตั้งแต่คริสต์ทศวรรษ 1950 เป็นต้นมา เมื่อจำนวนรถที่ต้องการใช้ถนนมีมากเกินกว่าที่ถนนนั้นสามารถรองรับได้ จะทำให้การเคลื่อนที่ของรถยนต์แต่ละคันส่งผลต่อกันและชะลอความเร็วของกระแสจราจรลง นำไปสู่ภาวะการจราจรติดขัด
เมื่อปริมาณการจราจรใกล้เคียงกับความจุของถนน (หรือทางแยก) จะเกิดภาวะการจราจรติดขัดอย่างรุนแรง เมื่อยานพาหนะหยุดนิ่งเป็นเวลานาน สถานการณ์นี้จะเรียกว่า รถติด (traffic jam)
ผู้ขับขี่ที่ติดอยู่ในภาวะรถติดอาจเกิดความหงุดหวิดและก่อให้เกิดอาการโมโหบนท้องถนน (road rage) บ่อยครั้งที่ทั้งผู้ขับขี่และหน่วยงานจราจรมักจะเสนอวิธีแก้ไขปัญหาด้วยการเพิ่มช่องจราจร ซึ่งวิธีนี้ไม่ส่งผลดีนัก ในทางกลับกัน การเพิ่มความจุถนนกลับกระตุ้นให้มีผู้ใช้รถยนต์มากขึ้น สร้างปัญหาการจราจรติดขัดมากยิ่งขึ้นไปอีก
สาเหตุของการจราจรติดขัด 
<templatestyles src="Legend/styles.css" />   คอขวด
 (40%)<templatestyles src="Legend/styles.css" />   อุบัติเหตุ
 (25%)<templatestyles src="Legend/styles.css" />   เขตก่อสร้าง
 (10%)<templatestyles src="Legend/styles.css" />  สภาพอากาศ (15%)<templatestyles src="Legend/styles.css" />  การตั้งไฟสัญญาณไม่เหมาะสม (5%)<templatestyles src="Legend/styles.css" />  กิจกรรมพิเศษ / อื่นๆ (5%)
เฟล็กซ์ 104.5 เอฟเอ็ม

เฟล็กซ์ 104.5 เอฟเอ็ม (อังกฤษ: FLEX 104.5 FM) เป็นสถานีวิทยุที่เปิดเพลงไทยสากล เน้นกลุ่มเป้าหมายช่วงอายุ 20-35 ปี โดยมีพิยดา จุฑารัตนกุล เป็นผู้บริหารสถานี ออกอากาศจากสตูดิโอ ชั้น 1 อาคารลิโด้ สยาม ถนนพระรามที่ 1 เขตปทุมวัน ใช้เสาส่งสัญญาณระบบเอฟเอ็ม อีกทั้งยังมีการออกอากาศผ่าน จูกซ์ ไลฟ์ เรดิโอ อีกด้วย
เมื่อแรกเปิดตัว เฟล็กซ์ออกอากาศผ่านทางคลื่น 102.5 เอฟเอ็ม ของกองทัพอากาศ (ปัจจุบันเป็น EAZY FM) ต่อมาได้ย้ายมายังคลื่น 104.5 เอฟเอ็ม ของกองพลทหารปืนใหญ่ต่อสู้อากาศยาน ซึ่งเคยเป็นคลื่นอีเอฟเอ็ม, ทราเวลเรดิโอ และ แฟตเรดิโอ มาก่อน
นาระ คลับ

นาระ คลับ (奈良クラブ, "Nara Kurabu") เป็นสโมสรฟุตบอลของประเทศญี่ปุ่นที่ตั้งอยู่ในเมืองนาระ ซึ่งเป็นเมืองหลวงของจังหวัดนาระ ปัจจุบันพวกเขาแข่งในเจ3 ลีก ซึ่งเป็นลีกอาชีพระดับสามในระบบลีกฟุตบอลญี่ปุ่น
ปัจจุบันมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ ชนภัช บัวพันธ์ ในขณะที่ในอดีตมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือพาตริก กุสตาฟส์สัน,เกียรติพล อุดม และ ธวัชชัย อินทร์ประโคน
ประวัติ.
สโมสรก่อตั้งขึ้นครั้งแรกในเมืองนาระใน ค.ศ. 1991 ภายใต้ชื่อ"โทนัง คลับ" (都南クラブ, "Tonan Kurabu") และได้เข้าเป็นสมาชิกของสมาคมฟุตบอลแห่งนาระ โดยสโมสรนี้ขึ้นสู่ดิวิชันสูงสุดใน ค.ศ. 1997
แล้วเปลี่ยนชื่อเป็นชื่อปัจจุบันใน ค.ศ. 2008 และได้รับการเลื่อนชั้นสู่ลีกระดับภูมิภาคใน ค.ศ. 2009 กระทั่งใน ค.ศ. 2014 พวกเขาคว้าแชมป์ซีรีส์เลื่อนชั้นลีกภูมิภาค โดยได้รับการเลื่อนชั้นสู่เจแปนฟุตบอลลีก ซึ่งพวกเขาเล่นตั้งแต่ ค.ศ. 2015 ถึง 2022
เมื่อวันที่ 5 พฤศจิกายน ค.ศ. 2022 ทีมนาระได้เลื่อนชั้นสู่เจลีก ดิวิชัน 3 เป็นครั้งแรกในประวัติศาสตร์ หลังจากเอาชนะเฟียร์ติน มิเอะ ด้วยการชนะแบบหวุดหวิดที่ 1 ประตู 0 โดยโชตาโร ยามาโมโตะ ทำประตูชัยในนาทีที่ 86 เพื่อยืนยันการเข้าสู่เจลีก ดิวิชัน 3 ก่อนใคร ไม่กี่รอบก่อนจบฤดูกาล โดยสโมสรที่ตั้งอยู่ในนาระนี้ได้รับการเลื่อนชั้นหลังจากแปดฤดูกาลติดต่อกันในเจแปนฟุตบอลลีก และ 15 วันต่อมาในเดือนเดียวกัน ทีมนาระคว้าแชมป์เจแปนฟุตบอลลีกครั้งแรก หลังจากเสมอ 1 ประตูต่อ 1 กับโซนี่ เซ็นได ในรอบสุดท้ายของการแข่ง ด้วยผลต่างสิบประตูที่น่าพอใจของทีมนาระกับสโมสรฟุตบอลโอซากะเป็นปัจจัยกำหนดที่ทำให้ทีมนาระได้ตำแหน่งแชมป์ลีกดังกล่าว
เมื่อวันที่ 24 ตุลาคม ค.ศ. 2023 นาระ คลับ ได้ประกาศการได้รับใบอนุญาตเจลีก ดิวิชัน 2 อย่างเป็นทางการ หลังจากได้รับอนุมัติจากคณะกรรมการออกใบอนุญาตของสโมสร
สนามกีฬา.
ปัจจุบัน นาระ คลับ ลงแข่งนัดเหย้าที่โรโตฟีลด์นาระ โดยสนามกีฬาแห่งนี้ได้รับการยืนยันให้เป็นเจ้าภาพทุกนัดเหย้าของนาระ คลับ ในเจลีก ดิวิชัน 3 ฤดูกาล 2023 หลังจากเปิดเผยกำหนดการในวันที่ 20 มกราคม ค.ศ. 2023
ผู้เล่น.
ผู้เล่นชุดปัจจุบัน.
"ข้อมูลเมื่อ ค.ศ. 2025 (2025)[ [update]]"
<templatestyles src="Template:Football squad player/styles.css" />
กีฬาเบรกกิงในแพนอเมริกันเกมส์ 2023

กีฬาเบรกกิงในแพนอเมริกันเกมส์ 2023 เป็นชนิดกีฬาที่จัดการแข่งขันในแพนอเมริกันเกมส์ 2023 ในซันติอาโก ประเทศชิลี จัดขึ้นระหว่างวันที่ 3 ถึง 4 พฤศจิกายน ค.ศ. 2023 ที่โรงยิมชิมโกเว ในเพนญาโลเลน ชานเมืองซานติอาโก
เมื่อวันที่ 24 มิถุนายน พ.ศ. 2565 เบรกกิงได้ถูกเพิ่มเข้าไปในรายการกีฬาชนิดที่ 39 โดยเป็นตัวเลือกสำหรับการเปิดตัวครั้งแรกในโอลิมปิก ที่ปารีส 2024 This will mark the sport's Pan American Games debut.
มีกำหนดจัดขึ้นทั้งหมด 2 รายการ สำหรับชายและหญิงอย่างละ 1 รายการ มีนักกีฬาทั้งหมด 32 คน (16 คนต่อรายการ) ที่จะลงแข่งขัน
ประเทศที่เข้าร่วมการแข่งขัน.
นักกีฬาเบรกกิงที่ผ่านการคัดเลือกทั้งหมด 12 ประเทศ จำนวนนักกีฬาของประเทศที่เข้าร่วมจะอยู่ในวงเล็บข้างชื่อประเทศ 
<templatestyles src="Div col/styles.css"/>
กีฬาเบรกกิงในยูโรเปียนเกมส์ 2023

กีฬาเบรกกิงในยูโรเปียนเกมส์ 2023 จัดขึ้นระหว่างวันที่ 26 ถึง 27 มิถุนายน ค.ศ. 2023 ที่สถานที่ของอุทยานแห่งชาติสเตรเซเลคกี ในกรากุฟ ประเทศโปแลนด์ และจะหนึ่งในรายการคัดเลือกสำหรับโอลิมปิกฤดูร้อน 2024 ที่ปารีส โดยคัดเลือกโควตาสองตำแหน่ง (สำหรับหญิงและชายรายละการละ 1 ตำแหน่ง) มีอยู่ในการแข่งขันกีฬายุโรปปี 2023
เบรกกิงชิงแชมป์โลก 2023

การแข่งขันกีฬาเบรกกิงชิงแชมป์โลก 2023 จัดขึ้นที่เลอเฟิน ประเทศเบลเยียม ระหว่างวันที่ 22 กันยายนถึง 24 กันยายน ค.ศ. 2023
ผู้ชนะเลิศเหรียญทองในแต่ละประเภทได้ผ่านเข้ารอบการแข่งขันเบรกกิ้งในโอลิมปิกฤดูร้อน 2024
ประเทศที่เข้าร่วมการแข่งขัน.
มีผู้เข้าร่วมแข่งขัน 177 คนจาก 62 ประเทศ ได้แก่
<templatestyles src="Div col/styles.css"/>
เกียรติพล อุดม

เกียรติพล อุดม (26 มิถุนายน พ.ศ. 2543 –) เป็นนักฟุตบอลระดับอาชีพชาวไทย ปัจจุบันทำหน้าที่เป็นผู้รักษาประตูให้แก่แพร่ ยูไนเต็ด ในการแข่งไทยลีก 2
ผลงานระดับนานาชาติ.
เมื่อวันที่ 15 ตุลาคม พ.ศ. 2564 เกียรติพลได้รับการเรียกตัวเข้าร่วมฟุตบอลทีมชาติไทยรุ่นอายุไม่เกิน 23 ปี ในการแข่งฟุตบอลเอเชียเยาวชนอายุไม่เกิน 23 ปี 2022 รอบคัดเลือก
สะพานนรรัตน์สถาน

สะพานนรรัตน์สถาน เป็นสะพานข้ามคลองบางลำพู เป็นเส้นแบ่งเขตการปกครองระหว่างแขวงชนะสงครามกับแขวงตลาดยอด เขตพระนคร กรุงเทพมหานคร สะพานกว้าง 15.8 เมตร ยาว 30.16 เมตร ทางเท้ากว้างด้านละ 1.6 เมตร
ประวัติ.
สะพานไม่มีชื่อ.
จากเอกสาร ของกระทรวงนครบาล ที่พระเจ้าบรมวงศ์เธอ กรมพระนเรศรวรฤทธิ์ ทรงจัดทำขึ้นภายหลังจากที่ได้ทรงทำการสำรวจสภาพสะพานต่าง ๆ ภายในกรุงเทพฯ เพื่อถวายสมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช เมื่อเดือนกันยายน พ.ศ. 2430 มีใจความตอนหนึ่งกล่าวว่า 
"...ตะพานทำด้วยไม้หลักแพอย่างเก่าข้ามคลองคูพระนครริมบ้านพระยานรรัตนราชมานิตย มีเสาฝั่งละ 12 ต้น กว้าง 516 ศอก ลำคลองกว้าง 12.11 วา มีกระดานปู 2 แผ่น เสาตะพานเพรียงกัดกร่อนจวนจะขาดทั้ง 24 ต้น พื้นเชิงตะพานชำรุดทั้ง 2 ฟาก ตะพานนี้ไม่ได้ความว่าผู้ใดทำ แต่เห็นจะเป็นของหลวง…"
จากเอกสารดังกล่าวจึงทราบได้ว่าแต่เดิมสะพานข้ามคลองบางลำพู ที่ตั้งอยู่ใกล้บ้านพระยานรรัตนราชมานิตย เป็นสะพานไม่มีชื่อ สร้างขึ้นตามแบบสะพานดั้งเดิมที่ใช้ไม้ซุงมาตอกติดกันเป็นแพเพื่อรองรับพื้นไม้ กระดาน มีเสาฝั่งละ 12 ต้น สะพานกว้าง 516 ศอก หรือประมาณ 285 เมตร ลำคลองกว้าง 12.11 วา หรือประมาณ 24.22 เมตร มีกระดานปู 2 แผ่น เสาชำรุดโดนเพรียงกัดกร่อน พื้นสะพานชำรุด ไม่ปรากฏชื่อผู้สร้าง
สะพานเหล็กโค้ง.
จากนั้น พ.ศ. 2439 พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้รื้อสะพานไม้ และสร้างสะพานขึ้นใหม่ โดยสร้างเป็นสะพานเหล็กโค้ง แล้วเสร็จใน พ.ศ. 2442 ได้รับพระราชทานนามว่า "สะพานนรรัตน์สถาน” เพื่อเป็นเกียรติแก่เจ้าพระยานรรัตนราชมานิต (โต มานิตยกุล) ซึ่งมีนิวาสสถานอยู่ใน
บริเวณนั้น สะพานเหล็กนี้ก่อสร้างตามแบบเทคโนโลยีวิศวกรรมตะวันตกผสมผสานงานช่างแบบไทย แต่พื้นสะพานยังคงทำจากแผ่นไม้ มีล้อด้านล่างสำหรับชักเปิดปิด ให้เรือสัญจรผ่านได้ ซึ่งมีลักษณะเดียวกับ สะพานสุประดิษฐ์
สะพานในปัจจุบัน.
พ.ศ. 2486 สะพานเหล็กโค้ง ถูกรื้อถอนแล้วสร้างใหม่เป็นสะพานคอนกรีตเสริมเหล็ก ราวสะพานเป็นคอนกรีต ปลายสุดของสะพานทั้งสองฝั่งเป็นเสาคอนกรีตทรงสอบสูง ด้านบนติดประดับโคมไฟบริเวณกึ่งกลางสะพานทั้งสองฝั่งมีข้อความว่า "สะพานนรรัตน์สถาน พ.ศ. 2486"
สมาคมสโมสรอังกฤษ

สมาคมสโมสรอังกฤษ  เป็นสโมสรทางสังคมของชาวต่างชาติในกรุงเทพฯ ก่อตั้งเป็นสโมสรสุภาพบุรุษอังกฤษเมื่อปี 2446 และมีที่ตั้งปัจจุบันอยู่ที่ถนนสุรวงศ์ซึ่งย้ายมาเมื่อปี 2453 การดำเนินงานของสโมสรหยุดชะงักเนื่องจากสงครามโลกครั้งที่ 2 หลังจากนั้นจึงได้รับการก่อตั้งขึ้นใหม่
ประวัติ.
ช่วงแรก.
สโมสรอังกฤษก่อตั้งขึ้นในปี 2446 หลังจากเกิดข้อพิพาท กลุ่มสมาชิกชาวอังกฤษของยูไนเต็ดคลับ ซึ่งเป็นสโมสรทางสังคมสำหรับชาวต่างชาติชาวตะวันตกในกรุงเทพฯ ได้แยกตัวออกมาเพื่อก่อตั้งสโมสรใหม่ พวกเขาตั้งคณะกรรมการชุดแรกในวันที่ 24 เมษายน และสโมสรได้เปิดทำการในวันที่ 6 กรกฎาคมปีเดียวกัน
เดิมสโมสรตั้งอยู่ทางด้านทิศเหนือของถนนสุรวงศ์ ซึ่งปัจจุบันตั้งอยู่หัวมุมถนนมหาเศรษฐ์ ไม่ไกลจากแยกสุรวงศ์กับถนนเจริญกรุง ซึ่งเป็นศูนย์กลางการค้าของย่านบางรัก เป็นสโมสรสุภาพบุรุษในรูปแบบที่พบได้ทั่วไปทั่วจักรวรรดิอังกฤษ
โยนาธาน (หนังสือผู้วินิจฉัย)

โยนาธาน  เป็นบุคคลที่ปรากฏในเรื่องราวของรูปเคารพของมีคาห์ในหนังสือผู้วินิจฉัย ซึ่งในเรื่องราวนี้โยนาธานได้รับการแต่งตั้งเป็นปุโรหิตของพระวิหาร เนื่องจากในพระวิหารมีเอโฟดและรูปเคารพ โยนาธานจึงถูกเรียกว่าเป็นผู้บูชารูปเคารพโดยศาสนายูดาห์ดั้งเดิม ในหนังสือผู้วินิจฉัยระบุว่าโยนาธานเป็นบุตรชายของเกอร์โชมผู้เป็นบุตรของ"มนัสเสห์" แต่มีการเขียนที่แปลกประหลาดตรงที่วรรคนี้เขียนชื่อของ"มนัสเสห์" ว่า מנשה โดยมีตัวยก "נ" ซึ่งไม่ปรากฏในที่อื่น ๆ ในคัมภีร์ไบเบิล คำอ่านที่ถูกต้องอาจะเป็น "โมเสส" (Hebrew: משה, "Moshe") Rashi และปราชญ์คนอื่น ๆ สงสัยในจุดนี้อย่างมาก ให้ความเห็นว่าชื่ออาจถูกเปลี่ยนเป็นมนัสเสห์เพื่อหลักเลี่ยงทำให้ชื่อของโมเสสเสื่อมเสีย ในความเป็นจริงแล้วชื่อเกอร์โชมที่เป็นบิดาของโยนาธานยังเป็นชื่อบุตรชายของโมเสสด้วย
โยนาธาน (1 ซามูเอล)

โยนาธาน (ฮีบรู: <templatestyles src="Script/styles_hebrew.css" />יְהוֹנָתָן‎ "Yəhōnāṯān" หรือ <templatestyles src="Script/styles_hebrew.css" />יוֹנָתָן‎ "Yōnāṯān"; "พระยาห์เวห์ทรงประทาน") เป็นบุคคลในหนังสือซามูเอลของคัมภีร์ฮีบรู ในเรื่องเล่าของคัมภีร์ฮีบรู โยนาธานเป็นราชโอรสองค์โตของกษัตริย์ซาอูลแห่งอาณาจักรอิสราเอลและเป็นพระสหายสนิทของดาวิด พระองค์มีความแข็งแรงและความว่องไวเป็นเลิศ (2 ซามูเอล 1:23) ทรงชำนาญการยิงธนู (1 ซามูเอล 20:20, 2 ซามูเอล 1:22) และการยิงสลิง (1 พงศาวดาร 12:2)
อาบีกายิล

อาบีกายิล  เป็นผู้หญิงชาวอิสราเอลในคัมภีร์ฮีบรูที่แต่งงานกับนาบาล เธอแต่งงานกับดาวิดหลังการเสียชีวิตของนาบาล (1 ซามูเอล 25) อาบีกายิลเป็นภรรยาคนที่ 3 ของดาวิด ถัดจากอาหิโนอัมและพระราชธิดาของซาอูลพระนามว่ามีคาลซึ่งภายหลังซาอูลให้แต่งงานกับใหม่กับปัลทีบุตรลาอิชภายหลังจากที่ดาวิดได้หลบหนีไปซ่อนตัวจากซาอูล 
อาบีกายิลกลายเป็นพระมารดาของพระราชโอรสพระองค์หนึ่งของดาวิด ซึ่งได้รับการระบุพระนามในหนังสือพงศาวดารว่า"ดาเนียล" ได้รับการระบุพระนามในหนังสือซามูเอลว่า"คิเลอาบ" และได้รับการระบุพระนามใน 2 ซามูเอล 3:3 ในเซปทัวจินต์ว่า Δαλουια, "Dalouia". ชื่อของอาบีกายิลสะกดว่า Abigal ใน 2 ซามูเอล 17:25 ในฉบับ American Standard Version
ชื่อ.
ชื่อของอาบีอายิลมาจากคำภาษาฮีบรู "ab," "บิดา" และรากคำฮีบรู "g-y-l", "ยินดี" ชื่ออาบีกายิลจึงอาจมีความหมายที่หลากหลายทั้ง "ความยินดีของบิดา" และ "แหล่งของความยินดี"
การเลือกตั้งสหพันธรัฐในออสเตรเลีย พ.ศ. 2562

<section begin=infobox/>#เปลี่ยนทาง 
การเลือกตั้งสหพันธรัฐในออสเตรเลีย พ.ศ. 2562 กำหนดจัดขึ้นวันที่ 18 พฤษภาคม พ.ศ. 2562 เพื่อเลือกสมาชิกรัฐสภาครั้งที่ 46 ทั้งสภาผู้แทนราษฎรและวุฒิสภาบางส่วนในรัฐสภาออสเตรเลีย นายกรัฐมนตรีสกอตต์ มอร์ริซัน ที่เข้ามารับตำแหน่งนายกฯหลังจากชนะการเลือกตั้งหัวหน้าพรรคเสรีนิยมเมื่อปี พ.ศ. 2561 นำแนวร่วมพรรคเสรีนิยม/พรรคชาตินิยมชนะการเลือกตั้งสหพันธรัฐเป็นครั้งที่ 3 ติดต่อกัน
ผลการเลือกตั้ง.
ผลการเลือกตั้งทั้ง 151 เขต และผู้ใช้สิทธิเลือกตั้ง 91.89%
คนทรงแห่งเอนโดร์

ในคัมภีร์ฮีบรู คนทรงแห่งเอนโดร์ ("baʿălaṯ-ʾōḇ bəʿĒyn Dōr") เป็นผู้หญิงที่กษัตริย์ซาอูลมาปรึกษาขอให้เรียกวิญญาณของผูเ้ผยพระวจนะซามูเอล ซาอูลหวังจะได้รับคำแนะนำจากวิญญาณของซามูเอลในการเอาชนะชาวฟีลิสเตียในยุทธการ หลังจากที่ซาอูลพยายามจะทูลขอกับพระเจ้าผ่านสลากศักดิสิทธิ์และวิธีการอื่น ๆ แต่ล้มเหลว อย่างไรก็ตาม สิ่งที่ซาอูลเรียกมาไม่ว่าจะเป็นวิญญาณของซามูเอลจริง ๆ หรือวิญญาณที่อ้างเป็นซามูเอล ก็บอกเพียงแต่คำทำนายถึงหายนะต่อซาอูลเท่านั้น เหตุการณ์นี้ปรากฏในหนังสือซามูเอล ฉบับที่ 1 และยังถูกกล่าวถึงในหนังสือบุตรสิราของคัมภีร์อธิกธรรม
กีฬาเรือพายในร่มในเวิลด์เกมส์ 2017

การแข่งขันกีฬาเรือพายในร่ม ในกีฬาเวิลด์เกมส์ 2017 จัดขึ้นที่มัลติฟังก์ชันแนลฮอล์ ในเขตเยลซ์-ลาสโควิซ เมืองวรอตซวาฟ ประเทศโปแลนด์ ระหว่างวันที่ 21–22 กรกฎาคม ค.ศ. 2017 มีนักกีฬาเข้าร่วมการแข่งขันทั้งหมด 58 คน จาก 28 ประเทศ นับเป็นครั้งแรกที่กีฬาเรือพายในร่มถูกรวมไว้ในเวิลด์เกมส์ในฐานะกีฬาที่ได้รับเชิญ
ประเทศที่เข้าร่วมแข่งขัน.
มีนักกีฬา 116 คนจาก 13 ชาติเข้าร่วมการแข่งขันกีฬาเรือพายในร่ม ดังนี้
<templatestyles src="Div col/styles.css"/>
กีฬาจานร่อนในเวิลด์เกมส์ 2017

การแข่งขันกีฬาจานร่อน ในกีฬาเวิลด์เกมส์ 2017 จัดขึ้นที่มาร์โซว์ ฟิลด์ส ในเมืองวรอตซวาฟ ประเทศโปแลนด์ ระหว่างวันที่ 21–23 กรกฎาคม ค.ศ. 2017 มีนักกีฬาเข้าร่วมการแข่งขันทั้งหมด 84 คน จาก 6 ประเทศ
กีฬายิวยิตสูในเวิลด์เกมส์ 2017

การแข่งขันกีฬายิวยิตสู ในกีฬาเวิลด์เกมส์ 2017 จัดขึ้นที่จีอีเอ็มสปอร์ตคอมเพล็กซ์ ในเมืองวรอตซวาฟ ประเทศโปแลนด์ ระหว่างวันที่ 28-29 กรกฎาคม ค.ศ. 2017 มีนักกีฬาเข้าร่วมการแข่งขันทั้งหมด 128 คน จาก 41 ประเทศ
ประเทศที่เข้าร่วมแข่งขัน.
มีนักกีฬา 128 คนจาก 41 ชาติเข้าร่วมการแข่งขันกีฬายิวยิตสู ดังนี้
<templatestyles src="Div col/styles.css"/>
กีฬาคาราเต้ในเวิลด์เกมส์ 2017

การแข่งขันกีฬาคาราเต้ ในกีฬาเวิลด์เกมส์ 2017 จัดขึ้นที่จีอีเอ็มสปอร์ตคอมเพล็กซ์ ในเมืองวรอตซวาฟ ประเทศโปแลนด์ ระหว่างวันที่ 25–26 กรกฎาคม ค.ศ. 2017 มีนักกีฬาเข้าร่วมการแข่งขันทั้งหมด 96 คน จาก 39 ประเทศ
ประเทศที่เข้าร่วมแข่งขัน.
มีนักกีฬา 96 คนจาก 39 ชาติเข้าร่วมการแข่งขันกีฬามวยไทย ดังนี้
<templatestyles src="Div col/styles.css"/>
กีฬาคิกบ็อกซิ่งในเวิลด์เกมส์ 2017

การแข่งขันกีฬาคิกบ็อกซิ่ง ในกีฬาเวิลด์เกมส์ 2017 จัดขึ้นที่ออร์บิต้าฮอลล์ ในเมืองวรอตซวาฟ ประเทศโปแลนด์ ระหว่างวันที่ 26–27 กรกฎาคม ค.ศ. 2017 มีนักกีฬาเข้าร่วมการแข่งขันทั้งหมด 95 คน จาก 31 ประเทศ
For the first time, kickboxing was included in the World Games 2017 as an invitational sport.
ประเทศที่เข้าร่วมแข่งขัน.
มีนักกีฬา 95 คนจาก 31 ชาติเข้าร่วมการแข่งขันกีฬาคิกบ็อกซิ่ง ดังนี้
<templatestyles src="Div col/styles.css"/>
กีฬาไลฟ์เซฟวิงในเวิลด์เกมส์ 2017

การแข่งขันกีฬาไลฟ์เซฟวิง ในกีฬาเวิลด์เกมส์ 2017 จัดขึ้นที่สระว่ายน้ำออร์บิต้า ในเมืองวรอตซวาฟ ประเทศโปแลนด์ ระหว่างวันที่ 21–22 กรกฎาคม ค.ศ. 2017 มีนักกีฬาเข้าร่วมการแข่งขันทั้งหมด 98 คน จาก 10 ประเทศ
ประเทศที่เข้าร่วมแข่งขัน.
มีนักกีฬา 98 คน จาก 10 ชาติเข้าร่วมการแข่งขันกีฬาไลฟ์เซฟวิง ดังนี้
<templatestyles src="Div col/styles.css"/>
กีฬามวยไทยในเวิลด์เกมส์ 2017

การแข่งขันกีฬามวยไทย ในกีฬาเวิลด์เกมส์ 2017 จัดขึ้นที่ออร์บิต้า ฮอลล์ ในเมืองวรอตซวาฟ ประเทศโปแลนด์ ระหว่างวันที่ 28–30 กรกฎาคม ค.ศ. 2017 นับเป็นครั้งแรกของมวยไทยจัดแข่งขันในกีฬาเวิลด์เกมส์ มีนักกีฬาเข้าร่วมการแข่งขันทั้งหมด 87 คน จาก 37 ประเทศ แข่งขันใน 11 รุ่นน้ำหนักแบ่งเป็นประเภทชาย 8 รายการและหญิง 3 รายการ
ประเทศที่เข้าร่วมแข่งขัน.
มีนักกีฬา 87 คน จาก 37 ชาติเข้าร่วมการแข่งขันกีฬามวยไทย ดังนี้
<templatestyles src="Div col/styles.css"/>
กีฬานำทางในเวิลด์เกมส์ 2017

การแข่งขันกีฬานำทาง ในกีฬาเวิลด์เกมส์ 2017 จัดขึ้นที่เซนเทนเนียลฮอลล์, ใจกลางเมือง, สวนน้ำเทร็บนิซา ในเมืองวรอตซวาฟ ประเทศโปแลนด์ ระหว่างวันที่ 25–27 กรกฎาคม ค.ศ. 2017 มีนักกีฬาเข้าร่วมการแข่งขันทั้งหมด 83 คน จาก 26 ประเทศ
ประเทศที่เข้าร่วมแข่งขัน.
มีนักกีฬา 83 คน จาก 26 ชาติเข้าร่วมการแข่งขันกีฬานำทาง ดังนี้
<templatestyles src="Div col/styles.css"/>
กีฬาพาวเวอร์ลิฟติงในเวิลด์เกมส์ 2017

การแข่งขันกีฬาพาวเวอร์ลิฟติง ในกีฬาเวิลด์เกมส์ 2017 จัดขึ้นที่ฟอรัมดนตรีแห่งชาติ ในเมืองวรอตซวาฟ ประเทศโปแลนด์ ระหว่างวันที่ 24–26 กรกฎาคม ค.ศ. 2017 มีนักกีฬาเข้าร่วมการแข่งขันทั้งหมด 80 คน จาก 23 ประเทศ
ประเทศที่เข้าร่วมแข่งขัน.
มีนักกีฬา 80 คน จาก 23 ชาติเข้าร่วมการแข่งขันกีฬาพาวเวอร์ลิฟติง ดังนี้
<templatestyles src="Div col/styles.css"/>
กีฬายิมนาสติกลีลาในเวิลด์เกมส์ 2017

การแข่งขันกีฬายิมนาสติกลีลา ในกีฬาเวิลด์เกมส์ 2017 จัดขึ้นที่เซนเทนเนียลฮอลล์ ใน Lower Silesian Voivodeship เมืองวรอตซวาฟ ประเทศโปแลนด์ ระหว่างวันที่ 21–22 กรกฎาคม ค.ศ. 2017 มีนักกีฬาเข้าร่วมการแข่งขันทั้งหมด 24 คน จาก 19 ประเทศ
ประเทศที่เข้าร่วมแข่งขัน.
มีนักกีฬา 116 คนจาก 13 ชาติเข้าร่วมการแข่งขันกีฬายิมนาสติกลีลา ดังนี้
<templatestyles src="Div col/styles.css"/>
กีฬาสเกตความเร็วถนนในเวิลด์เกมส์ 2017

การแข่งขันกีฬาสเกตความเร็วถนน ในกีฬาเวิลด์เกมส์ 2017 จัดขึ้นที่มิลเลนเนียมพาร์ค ในเมืองวรอตซวาฟ ประเทศโปแลนด์ ระหว่างวันที่ 24–25 กรกฎาคม ค.ศ. 2017 มีนักกีฬาเข้าร่วมการแข่งขันทั้งหมด 84 คน จาก 25 ประเทศ
ประเทศที่เข้าร่วมแข่งขัน.
มีนักกีฬา 84 คน จาก 25 ชาติเข้าร่วมการแข่งขันกีฬาสเกตความเร็วถนน ดังนี้
<templatestyles src="Div col/styles.css"/>
กีฬาสปีดเวย์ในเวิลด์เกมส์ 2017

การแข่งขันกีฬาสปีดเวย์ ในกีฬาเวิลด์เกมส์ 2017 จัดขึ้นที่สตาดิโอนโอลิมปิจสกี ในเมืองวรอตสวัฟ ประเทศโปแลนด์ ระหว่างวันที่ 29 กรกฎาคม ค.ศ. 2017 เป็นครั้งที่สองหลังจากจัดการแข่งขันครั้งแรกในเวิลด์เกมส์ 1985 สปีดเวย์ถูกบรรจุในโปรแกรมเวิลด์เกมส์ในฐานะกีฬารับเชิญ ทีมโปแลนด์ชนะเลิศในบ้านตัวเองได้ ครั้งนี้มีนักกีฬาเข้าร่วมการแข่งขันทั้งหมด 116 คน จาก 13 ประเทศ
ประเทศที่เข้าร่วมแข่งขัน.
มีนักกีฬา 116 คนจาก 13 ชาติเข้าร่วมการแข่งขันกีฬาสปีดเวย์ ดังนี้
<templatestyles src="Div col/styles.css"/>
กีฬาปีนหน้าผาในเวิลด์เกมส์ 2017

การแข่งขันกีฬาปีนหน้าผา ในกีฬาเวิลด์เกมส์ 2017 จัดขึ้นที่จัตุรัสโนวีทาร์ก ในเมืองวรอตซวาฟ ประเทศโปแลนด์ ระหว่างวันที่ 21–23 กรกฎาคม ค.ศ. 2017 มีนักกีฬาเข้าร่วมการแข่งขันทั้งหมด 63 คน จาก 23 ประเทศ
ประเทศที่เข้าร่วมแข่งขัน.
มีนักกีฬา 116 คนจาก 13 ชาติเข้าร่วมการแข่งขันกีฬาปีนหน้าผา ดังนี้
<templatestyles src="Div col/styles.css"/>